Предраг Пејовић
Предраг В. Пејовић (Београд, 29. јануар 1966) редовни је професор на Електротехничком факултету Универзитета у Београду. На матичном факултету је дипломирао (1990) и магистрирао (1992). Докторирао је 1995. године на Колорадо универзитету у Болдеру (University of Colorado Boulder), у САД-у.

Наставна и истраживачка активност 
У звање доцента изабран је 1996. године, у звање ванредног професора 2000. године и у звање редовног професора изабран је 2006. године на Електротехничком факултету у Београду. Током 2006. и 2009. године боравио је у звању Visiting Scientist на ЕТХ у Цириху у Швајцарској. На Политехничком Универзитету у Мадриду и на Универзитету Ровира и Виргили у Тарагони је држао семинаре по позиву.

Био је хонорарно ангажован у настави и на Високој школи електротехнике и рачунарства у Београду. На Електротехничком факултету изводи наставу на предметима Електрична мерења, Практикум из софтверских алата у електроници, Аналогна електроника, Енергетска електроника 1 и Лабораторијске вежбе из електронике 2 на основним студијама, као и на предмету Енергетска електроника 2 на мастер студијама на модулу за Електронику Електротехничког факултета. На докторским студијама на Електротехничком факултету изводи наставу на предметима Управљање енергетским претварачима и Одабрана поглавља из енергетске електронике.

Први је на Електротехничком факултету у оквиру наставе на предмету Практикум из софтверских алата у електроници у наставу увео слободан софтвер. Поред тога, сви уџбеници су му јавно доступни и бесплатни у електронској форми и под CC лиценцама. Члан је Задужбине за слободни софтвер од 2010. године.

Објавио је бројне радове претежно из области енергетске електронике на националним и међународним конференцијама, као и у високо рангираним инжењерским часописима. Један је од најбоље рангираних, светски признатих научника на Електротехничком факултету Универзитета у Београду.

Уређивачка активност 
Члан је два уређивачка одбора и то Зборника радова Електротехничког института „Никола Тесла“ и ПССОХ (Примена слободног софтвера и отвореног хардвера) конференције на Електротехничком факултету у Београду.

Награде и признања 
За стваралаштво младих добио је Октобарску награду и Теслину награду, а за науку добитник је Теслине награде.

Извори

Спољашње везе 
 University of Colorado Boulder
 Практикум из софтверских алата у електроници, Катедра за електронику, Универзитет у Београду - Електротехнички факултет
 IEEE Xplore детаљи аутора за проф. Предрага Пејовића
 Kobson, Naši u WoS
 Универзитет у Београду
 Висока школа електротехнике и рачунарства струковних студија у Београду
 Visiting scholar
 ETH Zürich
 Universidad Politécnica de Madrid
 Universitat Rovira i Virgili | The public university of Tarragona
 Free Software Foundation

 

Рођени 1966.
Професори из Београда
Наставници и сарадници Универзитета у Београду
Професори Електротехничког факултета Универзитета у Београду
Српски професори
Српски инжењери
Доктори електротехнике
Електротехничари
Доктори технолошких наука